કેટલાક લોકોને કારણે અત્યારે ભારતમાં સમાજ એ હદે વિભાજિત થઈ ગયો છે કે કોઈ પણ વાત હોય તેને તરત જ ધર્મ કે જ્ઞાતિનો રંગ આપી જ દેવાય છે. કાશ્મીરમાં આતંકવાદી હુમલામાં શહીદ થયેલા જવાનોના મામલે એવું જ થયું છે. પાકિસ્તાને છેલ્લા થોડા સમયમાં ઘણા આતંકવાદી હુમલાઓ કર્યા. આ હુમલાઓમાં સૌથી ભીષણ હુમલો જમ્મુના સુંજુવાંમાં થયેલો. આતંકવાદીઓ સુંજુવાંમાં લશ્કરી કૅમ્પમાં ઘૂસી ગયા ને આપણા છ સૈનિકો શહીદ થયા. દેશ માટે શહાદત વહોરનારા આ બધા જવાનો ભારતીય હતા, પણ મુસ્લિમોના મસીહા બનવાના જેમને ધખારા છે એ અસાદુદ્દીન ઓવૈસીએ આખી વાતને કોમી રંગ આપી દીધો.